**Makovická struna 2015**

43. ročník prehliadky rusínsko-ukrajinských ľudových piesní v podaní víťazov regionálnych kôl a laureátov súťaží minulých ročníkov, ktorý organizuje Zväz Rusínov - Ukrajincov Slovenskej republiky a Divadlo Jonáša Záborského Prešov pod záštitou predsedu Prešovského samosprávneho kraja, MUDr. Petra Chudíka je úspešne za nami. Našu školu na tomto celoslovenskom kole reprezentovala **Lenka Hricisková**. Dňa 28.11.2015 odzneli dva koncerty v Bardejove a 29. 11. 2015 na veľkej scéne Divadla Jonáša Záborského v Prešove uvidelo koncert tých najlepších spevákov cca.700 divákov. Aj napriek tomu, že sme si neodniesli žiadnu z cien, mali sme možnosť vychutnať si neuveriteľný umelecký zážitok, zaspievať si s orchestrom Júlia Selčana z Prešova a vidieť množstvo skvelých interpretov z východného Slovenska, ba aj z Ukrajiny.